  Майя Бывальцева Россиысь улосвылъёслэн шоркаръёссы доразы Нылпиослы усьтэм Парадельфи шудонъёсты ортчытон понна вожвылъяськозы, соос 2019-тӥ арын нырысьсэ радъяськозы. Со сярысь  радъясьёс. Россиысь Парадельфи комитетлэн быдэсъясь кивалтӥсез Наталья Крель верамъя, Ижкарын Кыкетӥ Парадельфи шудонъёсы пыриськыны мылкыд каремзы сярысь трос сӧсыр пиналъёс но анай-атайёссы вазиськизы. Соин ик нылпи шудонъёсты ортчытыны инты быръёнъя вожвылъяськонэз кутскон сярысь пумкылъян кутӥзы. Отчы Россиысь ваньмыз улосвылъёс пыриськыны быгато. Ми туж оскиськомы, 2019-тӥ арын ваньмызлэн кужыммы тырмоз шуыса, угось со зэмзэ но туж бадӟым ӵектос – нырысьсэ историын Нылпиослы калыккуспо Парадельфи шудонъёсты ортчытыны Наталья Крель, Россиысь Йӧскалык Парадельфи комитетлэн быдэсъясь кивалтӥсезИнтыез бырйыку радъясьёс чаклалозы, кыӵе луонлыкъёс кылдытэмын улосвылъёсын сӧсыръёслы, кыӵе уж соосын нуиське. Конкурсантъёс куриськоназы пусйыны кулэ, кыӵе интыосын ужрадъёсты ортчытыны малпало, озьы ик фото- но видеоотчёт. Юанъёсын 8 (495) 623-70-81 телефон пыр вазиськоно. Тегъёс: Мерлык Лулчеберет нылпиос Россия сӧсыръёс Парадельфишудонъёс  